open-index/open-wikipedia-markdown huggingface dataset:
உள்குத்து

**உள்குத்து** (Ulkuthu) கார்த்திக் ராஜூ இயக்கத்தில், ஜெ. செல்வ குமார் தயாரிப்பில், அட்டகத்தி தினேஷ், நந்திதா, பாலா சரவணன் ஆகியோரின் நடிப்பில் வெளியாகியிருக்கும் தமிழ்த்திரைப்படம்.இத்திரைப்படம் 2014ஆம் ஆண்டில் தொடங்கப்பட்டு 2016இல் முடிந்து, 2017 இல் வெளியானது.

## நடிப்பு

*அட்டகத்தி தினேஷ்-இராஜாவாக
*நந்திதா-கடலரசியாக
*பாலா சரவணன்-சுறா சங்கர்
*சரத் லோகிதாஸ்வா-காக்கா மணி 
*சிறீமன்-சேகராக
*ஜான் விஜய்-சண்முகமாக
*திலிப் சுப்பராயன்-சரவணனாக
*சாயா சிங்-இராஜாவின் தங்கையாக
*செஃப் தாமோதரன்
*முத்துராமன் 
*மூணாறு இரமேஷ் 
*பிரின்ஸ் நித்திக்

## கதை

கதைநாயகனைக் கொல்லத்  திட்டமிடும் கூட்டத்திற்குள்ளயே கதைநாயகன் புகுவதுக் குறித்த பரபரப்பான அதிரடிக் கதையே உள்குத்து. திருடன் போலீஸ் திரைப்படத்துக்குப் பிறகு இணைந்திருக்கும் தினேஷ் - கார்த்திக் ராஜூ கூட்டணியில் உருவாகியுள்ளது உள்குத்து.

## இசை

இப்படத்தில் ஜஸ்டின் பிரபாகரன் மூன்று பாடல்களுக்கு இசையமைத்துள்ளார்.

## சான்றுகள்

## வெளி இணைப்புகள்

* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜஸ்டின் பிரபாகரன் இசையமைத்துள்ள திரைப்படங்கள்
எரால்டு டெனிசு டைலர்

**எரால்டு டெனிசு டைலர்** (*Harold Dennis Taylor*) 1862 ஆம் ஆண்டில் இங்கிலாந்தில் பிறந்த வில்லை வடிவமைப்பாயர் மற்றும் கண்டுபிடிப்பாளர் ஆவார்.  கூக்கின் மும்மை வில்லை இவரது முக்கிய கண்டுபிடிப்பாகும்.  50 க்கும் மேற்பட்ட கண்டுபிடிப்புகளுக்குக் காப்புரிமைப் பெற்றவராவார்.

1893 ஆம் ஆண்டில் கூக்கின் மும்மை வில்லை வடிவமைப்புக்காகக் காப்புரிமையும், 1933 இல்  டட்டல் பதக்கத்தையும் (Duddell Medal and Prize) பெற்றார்.

அவர் சாருலோட் பெர்னான்டசு பார்ஃப் (Charlotte Fernandes Barff) என்பவரை மணந்தார். அவருக்கு ஒரு மகளும், இரண்டு மகன்களும் இருந்தனர்.


File:Cooke triplet.JPG|கூக்கின் மும்மை வில்லை வரைவுகள்
File:A System of Applied Optics.JPG

## மேற்கோள்கள்

## வெளியிணைப்புகள்
*

பகுப்பு:1862 பிறப்புகள்
பகுப்பு:1943 இறப்புகள்
பகுப்பு:அறிவியல் கருவி கண்டுபிடிப்பாளர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சந்திரிகா (திரைப்படம்)

**சந்திரிகா** (*Chandrika*)  1950 ஆம் ஆண்டு செப்டம்பர் மாதம் 29 ஆம் தேதியன்று வெளியான ஒரு இந்திய மொழிமாற்றுத் தமிழ்த் திரைப்படமாகும். வி. எஸ். ராகவன் இயக்கத்தில் வெளியான இத்திரைப்படத்தில் சுகுமாரன், லலிதா, டி. எஸ். பாலையா, பத்மினி, விக்ரமன் நாயர், மாலதி, கே. சாரங்கபாணி, வி. என். ஜானகி ஆகியோர் நடித்திருந்தனர். வி. தட்சிணாமூர்த்தி, ஜி. கோவிந்தராஜுலு நாயுடு ஆகியோர் இசையமைத்திருந்தார்கள்.

## மேற்கோள்கள்

பகுப்பு:1950 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சார்லசு காவோ

சர் **சார்லசு குன் காவோ** (*Sir Charles Kuen Kao*, 4 நவம்பர் 1933 – 23 செப்டம்பர் 2018) சீனாவில் பிறந்த ஒரு மின் பொறியாளரும், இயற்பியலாளரும் ஆவார். இவர் தொலைத்தொடர்புகளில் ஒளியிழைகளை உருவாக்கியதிலும், பயன்படுத்துவதிலும் முன்னோடி ஆவார். 1960களில் மின்னணு தரவை பரிமாற்றுவதற்காக சீரொளியுடன் கண்ணாடியிழைகளை இணைக்க பல்வேறு முறைகளை உருவாக்கினார், இது இணையத்தின் வளர்ச்சிக்கான அடிப்படை தேவையாக அமைந்தது.

குன் காவோ *அகண்ட அலைவரிசையின்* தந்தை என்று அறியப்படுகிறார். *கண்ணாடியிழை ஒளியியலின்* தந்தை  மற்றும் *கண்ணாடி இழை தகவல் தொடர்பின்* தந்தை  என்றும் அழைக்கப்படுகிறார். குன் கோவிற்கு 2009 ஆம் ஆண்டிற்கான இயற்பியல் துறைக்கான நோபல் பரிசு அவரது கண்ணாடி இழை தகவல் பரிமாற்றம் குறித்த ஆராய்ச்சிக்காக வழங்கப்பட்டது.

## ஆரம்ப வாழ்க்கை
சார்லஸ் குன் கோ 1933 ஆம் ஆண்டு சீனாவின் சாங்காய நகரில் பிறந்தார் மற்றும் அவரது மூதாதையர் வீடு அருகில் இருக்கும் ஜின்சானில் உள்ளது. இவர் வீட்டில் தனது சகோதரருடன் சீனமும் மற்றும் சாங்காய் சர்வதேச பள்ளியில் ஆங்கிலம் மற்றும் பிரன்சும் படித்தார்.

கோவின் குடும்பம் 1948 ஆம் ஆண்டில் ஹாங்காங்கிற்கு குடி பெயர்ந்தது. அங்கு 1952 ஆம் ஆண்டு புனித ஜோசப் கல்லூரியில் உயர்கல்விப் படிப்பும் மற்றும் வூல்விச் பாலிடெக்னிக் கல்லூரியில்  (தற்போது கீரின்விச் பல்கலைக்கழகம்) மின்சார பொறியியல் பிரிவில் இளங்கலை பட்டம் (BSc) பெற்றார்.

1965 ஆம் ஆண்டு ஆராய்ச்சி மாணவராக லண்டன் பல்கலைகழக கல்லூரியில் ஹரால்டு பார்லோ வழிகாட்டுதலில் முனைவர் (PhD) பட்டம் பெற்றார்.

## மேற்கோள்கள்

## வெளி இணைப்புகள்

* Optical Fibre History at STL
* 2009 Nobel Prize in Physics information
* பிபிசி: Lighting the way to a revolution
* IEEE Oral-History: Charles Kao
* Mountain View Voice: The legacy of Charles Kao
* Man who lit up the world – Professor Charles Kao CBE FREng  *Ingenia*, Issue 43, June 2010

பகுப்பு:1933 பிறப்புகள்
பகுப்பு:2018 இறப்புகள்
பகுப்பு:அமெரிக்க இயற்பியலாளர்கள்
பகுப்பு:பிரித்தானிய இயற்பியலாளர்கள்
பகுப்பு:சீன இயற்பியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் பரிசு பெற்ற பிரித்தானியர்கள்
பகுப்பு:நோபல் பரிசு பெற்ற சீனர்கள்
கலையா

**கலையா** (**Kalaiya**) நேபாள நாட்டின் மாதேஷ் மாநிலத்தில் உள்ள தராய் பிரதேசத்தில் அமைந்த பாரா மாவட்டத்தின் நிர்வாகத் தலைமையிட நகரமும்,  துணை-நிலை மாநகராட்சியும் ஆகும். 

108.94 சகிமீ பரப்பளவு கொண்ட கலையா நகரத்தின், 2011ம் ஆண்டின் மக்கள் தொகை கணக்கெடுப்பின் படி, மக்கள் தொகை 1,23,659 ஆகும். 
## இதனையும் காண்க
* நேபாள நகரங்கள்
## மேற்கோள்கள்


## வெளி இணைப்புகள்
* UN map of the municipalities of Bara District 

பகுப்பு:நேபாள நகரங்கள்
பகுப்பு:மாதேஷ் மாநிலம்
நாச்சியார்

**நாச்சியார்** பாலாவின் இயக்கத்தில், ஜோதிகா, ஜி. வி. பிரகாஷ் குமார் உள்ளிட்டோரின் நடிப்பில் பிப்ரவரி 16, 2018இல் வெளியான தமிழ்திரைப்படம். இத்திரைப்படம்  இளையாராஜாவின் இசையில், தேனி ஈஸ்வரின் ஒளிப்பதிவில்,  சதீஸ் சூரியாவின் படத்தொகுப்பில் உருவாகி உள்ளது. இத்திரைப்படத்தின் உருவாக்கப்பணிகள் மார்ச் 2017இல் தொடங்கின.

## நடிப்பு
*ஜோதிகா
*ஜி. வி. பிரகாஷ் குமார்
*ராக்ளின் வெங்கடேஷ்

## படப்பணிகள்
பிப்ரவரி 2017இல் பாலா இத்திரைப்படத்தின் உருவாக்கம் ஜோதிகாவின் நடிப்பில் ஒரு குற்றவியல் அதிரடிப்படமாக உருவாக உள்ளதை உறுதிப்படுத்தினார். நாச்சியார் பட உருவாக்கத்தின் பொருட்டு இயக்குநர் பாலா, யுவன் மற்றும் பிரகதி குருபிரசாத் நடித்த அவரது பெயரிடப்படாத திரைப்படத்தின் படப்பிடிப்பை ஒத்திவைக்க முடிவு செய்தார். இத்திரைப்படத்தின் முன்னோட்டத்துளியினை நடிகர் சூர்யா வெளியிட்டார். இத்திரைப்படத்தின் முன்னோட்டத்துளியில் ஜோதிகாவின் ஒற்றைச்சொல் ஊடகங்களில் பரபரப்பை ஏற்படுத்தியது. இத்திரைப்படத்தின் முன்னோட்டம் சனவரி 15, 2018இல் வெளியானது.

## சான்றுகள்

## வெளி இணைப்புகள்

* 

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஜோதிகா நடித்த திரைப்படங்கள்
தாரு மக்கள்

**தாரு மக்கள்** (**Tharu people**) நேபாள நாட்டின்  இமயமலையின் அடிவாரத்தில் அமைந்த தராய் பகுதியில் அதிகமாக வாழும் இன மக்கள் ஆவார்.  தாரு மக்கள், இந்தியாவின் கிழக்கு உத்தரகாண்ட், வடக்கு உத்தரப் பிரதேசம், வடக்கு பிகார் மாநிலங்களிலும் வாழ்கின்றனர்.  

தாரு இன மக்களை, தேசிய இனங்களில் ஒன்றாக நேபாள அரசு அங்கீகாரம் வழங்கியுள்ளது.  இந்தியாவில் தாரு மக்களை பட்டியல் பழங்குடி வகுப்பில் சேர்த்துள்ளது.  

## வரலாறு
வாய் வழி செய்திகளின் படி, ராணா தாரு மக்கள், இராஜஸ்தானின் தார் பாலைவனத்தின் இராசபுத்திரர்கள் புலம்பெயர்ந்து, கிழக்கு உத்தரகாண்ட், வடக்கு உத்தரப் பிரதேசம், வடக்கு பிகார் மற்றும்  நேபாளத்தின் தராய் சமவெளிகளில் குடியேறியவர்களின் வழித்தோன்றல்கள் எனக்கருதப்படுகின்றனர். 

வேறு சில வரலாற்று ஆய்வாளர்கள், தாரு மக்கள், கபிலவஸ்துவில் வாழ்ந்த  சாக்கியர் மற்றும் கோலியர் குலங்களின் வழித்தோன்றல்கள் எனக் கருதுகின்றனர்.

### நவீன வரலாற்றில் (1700 -1999)
பதினெட்டாம் நூற்றாண்டில், ஒன்றிணைந்த நேபாள இராச்சியம் நிறுவப்படும் வரையில் தாரு மக்கள், குடும்பம் குடும்பமாக கொத்தடிமைகளாக தராய் சமவெளிகளில் வாழ்ந்தனர்.நேபாளத்தில் 1854ல் ராணா வம்ச ஆட்சியில், மது அருந்தும் தாரு மக்களை தீண்டத்தகாதவர் என அறிவிக்கப்பட்டது. 

மேற்கு தராய் பகுதியில் வாழ்ந்த தாரு மக்களின் விளைநிலங்களை, அங்கு குடியேறிவர்கள் வாங்கி, தாரு மக்களை கொத்தடிமைகளாக நடத்தினர்.

சித்வான் தேசியப் பூங்காவை அமைக்கும் போது, அப்பகுதிகளில் வாழ்ந்த தாரு மக்களை வலுக்கட்டாயமாக வேறு இடங்களுக்கு வெளியேற்றினர். 

### அன்மைய வரலாறு  (2000 முதல் - தற்போது வரை)
சூலை, 2000ஆம் ஆண்டில் நேபாள ஜனநாயக ஆட்சி முறை கொண்டுவரப்பட்டு,  கொத்தடிமை முறையை சட்டவிரோதமாக செயல் அறிவித்த போதிலும், 

தாரு மக்கள் கல்வி, பொருளாதாரம் ஆகியவற்றில் மிகவும் பின் தங்கிய சமூகத்தினராகவே உள்ளனர்.   

## மக்கள் தொகையியல்

2011ஆம் ஆண்டின் மக்கள் தொகை கணக்கெடுப்பில், தாரு மக்களின் மக்கள் தொகை 17,37,470 ஆக உள்ளது. இது நேபாளத்தின் மொத்த மக்கள் தொகையில்  6.6%  ஆகும். 

புறமணத்தடை பயிலும் தாரு மக்களின் உட்கிளைகள், தராய் சமவெளியில் சிதறி வாழ்கின்றனர்.  

## பண்பாடு
 
தாரு மக்கள் தங்களை காட்டு மக்கள் என அழைத்துக் கொள்கின்றனர். இவர்கள் காடுகளில் நெல், ஆமணக்கு, சோளம், பயறு, மூலிகைச் செடிகள், காய்-கனிகளைப் பயிரிடுவதுடன் தேன் சேகரிப்பையும் செய்கின்றனர்.  மேலும் மான், முயல் மற்றும் காட்டுப் பன்றிகளை வேட்டையாடி வாழ்கின்றனர். 

### மொழிகள்
நேபாள-இந்திய எல்லைப்புறங்களில் வாழும் தாரு மக்கள், அவதி, போஜ்புரி, மைதிலி இந்தி மற்றும் உருது கலந்த  தாரு மொழியின் பல வட்டார வழக்கு மொழிகள் மற்றும் நேபாளி மொழியும் பேசுகின்றனர். 

### உணவு
 
File:Tharu Cuisine.jpg|தாரு மக்களின் மீன் கருவாடு 
File:Tharu Beverage.jpg|அரிசி மூலம் காய்ச்சிய சாராயம் 
File:Dhikri.jpg|திக்காரி; தாரு மக்களின் உணவு  
File:Boiled Corn.jpg|மிளகாயுடன் வேக வைத்த சோளக் கட்டை  


### சமயம்
தாரு மக்கள்  இயற்கையையும், பல தெய்வ வழிபாடு கொண்டவர்கள். இருப்பினும் இந்து மற்றும் பௌத்த சமயங்களையும் பின்பற்றுகின்றனர்.  

## மேற்கோள்கள்

## மேலும் படிக்க
*
*
*
* 

## வெளி இணைப்புகள்

*Tharu Nepal - NGO promoting cultural exchange via community projects
*Slide-show documentary about child slavery among Tharu
*After Slavery, Unshackling Potential 

*
வெண்டி இலவுரல் பிரீடுமன்

**வெண்டி இலவுரல் பிரீடுமன்** *(Wendy Laurel Freedman)* (பிறப்பு: ஜூலை 17, 1957)ஒரு கனடிய-அமெரிக்க வானியலாளர் ஆவார். இவர் அபுள் மாறிலியை அளந்தமைக்காகப் பெயர்பெற்றவர். இவர் கலிபோர்னிய, பசதேனாவில் அமைந்த கார்னிகி வான்காணகங்களுக்கும் சிலியில் அமைந்த இலாசு கம்பனாசு வான்காணகத்துக்கும் இயக்குநரும் ஆவார். இப்போது இவர் சிகாகோ பல்கலைக்கழகத்தின் வானியல், வானியற்பியல் துறையின் பேராசிரியரும் ஆவார். இவரது முதன்மையான ஆராய்ச்சி ஆர்வம் நோக்கீட்டு அண்டவியலில் அமைந்துள்ளது. குறிப்பாக, புடவியின் நடப்பு, கடந்தகாலவிரிவு வீதங்களை அளப்பதிலும்  கருப்பு ஆற்றலின் பான்மையை விவரிப்பதிலும் குவிந்துள்ளது.

## இளமையும் வாழ்க்கைப்பணியும்

இவர் பியானோவில் வல்லவரான ஒரு மருத்துவரின் மகளாவார்.

## அபுள் மாறிலி

## மாபெரும் மெகல்லான் தொலைநோக்கி

## தகைமைகள்

## சொந்த வாழ்க்கை
இவர் தன்னோடு நெடுங்காலத்துக்குப் பணிபுரிந்த பாரி மதோரை மணந்தார். இவர்களுக்கு இரு குழந்தைகள் உண்டு.

## மேற்கோள்கள்

## வெளி இணைப்புகள்
The University of Chicago  Academic Profile

பகுப்பு:1957 பிறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:கனடிய வானியலாளர்கள்
பகுப்பு:கனடியப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
பகுப்பு:வாழும் மக்கள்
இளவரசி சார்லட்டி

**சாக்சே-மைனிங்கனின் இளவரசி சார்லட்டி** *(Princess Charlotte of Saxe-Meiningen)* () (11 செப்டம்பர் 1751, பிராங்பர்ட் ஆம் மெய்ன்]], பிராங்பர்ட் பேரரசு மாநகரம், புனித உரோமப் பேரரசு - 25 ஏப்பிரல் 1827, ஜெனோவா, சார்தினியா அரசு)  ஒரு சாக்சே-மெய்னிங்கன் அரசவையின் உறுப்பினராவார். இவர் பிறப்பால் சாக்சே-மெய்னிங்கனின் இளவரசியும் ஆவார். இவர் சாக்சே-கோத்தா-அல்டென்பர்கு அரசவை உறுப்பினரும் ஆவார். இவர் சாக்சே-கோத்தா-அல்டென்பர்கு அரசரான இரண்டாம் எர்னெசுட்டுவை மணந்ததால் சாக்சே-கோத்தா-அல்டென்பர்குவின் அரசியும் ஆவார்.

## குடும்பம்

## திருமணம்

## பிந்தைய வாழ்க்கை

## பட்டங்களும் பதவிகளும்
*11 September 1751 – 21 March 1769: *[[Her Serene Highness]]* Princess Charlotte of Saxe-Meiningen, Duchess in Saxony
*21 March 1769 – 10 March 1772: *Her Serene Highness* The Hereditary Princess of Saxe-Gotha-Altenburg, Princess of Saxe-Meiningen, Duchess in Saxony
*10 March 1772 – 20 April 1804: *[[Her Highness]]* The Princess of Saxe-Gotha-Altenburg, Princess of Saxe-Meiningen, Duchess in Saxony
*20 April 1804 – 25 April 1827: *Her Highness* The Dowager Princess of Saxe-Gotha-Altenburg, Princess of Saxe-Meiningen, Duchess in Saxony

## அரசக் கால்வழி

## நூல்தொகை
* Bärbel Raschke: *Charlotte Amalie Herzogin von Sachsen-Meiningen (1730–1801). Leben und Wirken im Kontext westeuropäischer und deutscher Aufklärung.* In: *Francia 2*. Bd. 25, 1999, , S. 69-103.
* Ingeborg Titz-Matuszak und Peter Brosche (Hrsg.): *Das Reisetagebuch 1807 der Herzogin Charlotte Amalie von Sachsen-Gotha-Altenburg*. Thüringisches Staatsarchiv Gotha, Gotha 2003 (=Reihe: *Schriften des Thüringischen Staatsarchivs Gotha*. Bd.1. ).

## வெளி இணைப்புகள்
* 
* Katalog der Theaterbibliothek Herzogin Charlottes von Sachsen-Gotha-Altenburg 

பகுப்பு:1751 பிறப்புகள்
பகுப்பு:1827 இறப்புகள்
பகுப்பு:செருமானிய வானியலாளர்கள்
பகுப்பு:செருமானியப் பெண் அறிவியலாளர்கள்
பகுப்பு:பெண் வானியலாளர்கள்
மரியா கூனிட்சு

**மரியா கூனிட்சு** *(Maria Cunitz)* அல்லது **மரியா கூனிழ்சியா** *(Maria Cunitia)* (இவரது பிற முதற்பெயர்களாவன: *குனிசியா, குனிட்சின், கூனிச், கூனிழ்சியா, கூனிசியா, கூனிகா*) (வோலோவ், சிலேசியா, 1610 - பைசைனா, சிலேசியா, ஆகத்து 22, 1664) ஒரு புகழ்பெற்ற செருமானிய வானியலாளர் ஆவார். இவர் புத்தியல் ஊழியின் குறிப்பிட்த்தக்க பெண் வானியலாளர் ஆவார். இவர் *Urania propitia* என்ற நூலை எழுதியுள்ளார். இதில் இவர் புதிய பட்டியல்களையும் புதிய வானிருப்புகளையும்  கெப்ளர் கோளியக்க விதிகளுக்கான மிக நுட்பமான தீர்வையும் தந்துள்ளார். வெள்ளிக்கோளின் கூனிட்சு குழிப்பள்ளமும்  12624 மரியாகூனிழ்சியா எனும் சிறுகோளும் இவரது நினைவாகப் பெயரிடப்பட்டுள்ளது.

## வாழ்க்கை

## தகைமைகள்

## மேற்கோள்கள்

;Attribution

## வெளி இணைப்புகள்

* Digital-Library of Wroclaw
* Web page on Maria Cunitz at University of Florida
* 
* 
* Zedler  Zedler's Universallexikon, Bd. 15, Sp. 2134f, Stichwort: Kunitzin

பகுப்பு:1610 பிறப்புகள்
பகுப்பு:1664 இறப்புகள்
பகுப்பு:செருமானிய வானியலாளர்கள்
பகுப்பு:செருமானியப் பெண் அறிவியலாளர்கள்
பகுப்பு:போலந்து வானியலாளர்கள்
பகுப்பு:போலந்து பெண் அறிவியலாளர்கள்
பகுப்பு:பெண் வானியலாளர்கள்
சோபி பிராகி

**சோபியா** *(Sophia)* அல்லது **சோபி பிராகி** *(Sophie Brahe)* அல்லது திருமணத்துக்குப் பின்னர் **சோபி தோட் இலாங்கே** *(Sophie Thott Lange)* (22 செப்டம்பர் 1556 அல்லது 24 ஆகத்து 1559 – 1643), ஒரு டென்மார்க்கு தோட்டக்கலையாளரும் வானியலாளரும் வேதியியலாளரும் மருத்துவரும் ஆவார். இவர் தன் உடன்பிறப்பான டைகோ பிராகிக்கு வானியல் நோக்கீடுகளில் உதவியவர் ஆவார்.

## வாழ்க்கை

## தகைமைகள்

## குறிப்புகள்

## மேற்கோள்கள்
*

## மேலும் படிக்க
*
*
*
*
*

## வெளி இணைப்புகள்
*
* Sophie Brahe

பகுப்பு:1556 பிறப்புகள்
பகுப்பு:1643 இறப்புகள்
பகுப்பு:டென்மார்க் வானியலாளர்கள்
பகுப்பு:டென்மார்க் பெண் அறிவியலாளர்கள்
பகுப்பு:பெண் வானியலாளர்கள்
ஹஸ்டாலன் ஒளி

**ஹஸ்டாலன் ஒளி** (Hessdalen lights) என்பது நோர்வே நாட்டில் உள்ள ஹஸ்டாலன் என்னும் இடத்திலுள்ள 12 கி.மீ நீளத்திற்கு உள்ள பள்ளத்தாக்கிற்கு மேலாக வானில் திடீரெனத் தோன்றும், சரியாக விபரிக்க முடியாத ஒரு வித்தியாசமான ஒளியைக் குறிக்கும். பள்ளத்தாக்கின் மேலாக மிதப்பதுபோல் தோன்றும் இந்த ஒளியின் தோற்றம் சரியாக அறியப்படாததாக உள்ளது. அத்துடன் இந்த ஒளித்தோற்றம் பொதுவாக இரவிலும், சில சமயம் பகலிலும் தோன்றியுள்ளது. இந்த ஒளியானது வெள்ளை, மஞ்சள், சிவப்பு, நீலம், செம்மஞ்சள் எனப் பல்வேறு நிறங்களிலும், பல்வேறு வடிவங்களிலும் தோன்றியிருக்கின்றது. சில நிமிடங்கள் முதல் ஒரு மணி நேரத்திற்கு மேலாக இதன் தோற்றம் காணப்பட்டிருக்கின்றது. சில சமயம் அசாதாரண வேகத்துடன் அசைந்தும், சில சமயம் மிக மெதுவாக முன்னும் பின்னுமாக அசைந்தும், வேறு சில சமயம் ஒரு குறிப்பிட்ட இடத்தில் அசையாமல் நின்றும் அவதானிக்கப்பட்டிருக்கின்றது.

முதலில் பலரும் இதனை வேற்றுக்கிரக விண்கலம் என்றே நம்பினர். ஆனால் தற்போது இது வேற்றுக்கிரக விண்கலம் அல்ல எனக் கூறப்பட்டு, மின்காந்த நடத்தைகள் தொடர்பான விளக்கங்கங்கள் அறிவியல் ரீதியாகக் கொடுக்கப்பட்டு வருகிறது.

## வரலாறு
ஹஸ்டாலன் பள்ளத்தாக்குப் பகுதியில், 1930 ஆம் ஆண்டுப் பகுதியிலிருந்தாவது இத்தகைய அசாதாரண ஒளித்தோற்றம் தெரிவது அவதானிக்கப்பட்டுள்ளது. 1981 முடிவு தொடக்கம் 1984 வரை இத்தகைய ஒளித்தோற்றம் மிக அதிகளவில் அவதானிக்கப்பட்டது. அந்தக் கால கட்டத்தில் ஒரு கிழமையில் 15-20 தடவைகள் இந்த ஒளித்தோற்றம் தெரிந்ததாக அறியப்படுகின்றது. ஆனால் பின்னர் அதன் எண்ணிக்கை குறைந்து வந்துள்ளது. இதனை ஆராய்வதற்காக ஹஸ்டாலன் திட்டம் என்று பெயரிடப்பட்ட ஒரு திட்டம் 1983, ஜூன் 3ஆம் நாள் ஆரம்பித்து வைக்கப்பட்டது.

## ஆராய்ச்சி
1983 முதல் நோர்வே மற்றும் சுவீடனில் இருக்கும் அடையாளம் கண்டுபிடிக்க முடியாத பறக்கும் பொருள் பற்றி ஆய்வு செய்யும் நிறுவனங்கள் இந்த ஒளித்தோற்றப்பாட்டை ஹஸ்டாலன் திட்டம் மூலம் ஆய்வு செய்து வருகின்றன. மாணவர்கள், பொறியியலாளர்கள், பத்திரிகையாளர்கள் ஆகியோர் இணைந்து ஒரு *முக்கோணத் திட்டத்தை* அறிமுகப்படுத்தி, 1997 - 1998 ஆண்டுப் பகுதியில் பிரமிட் வடிவில் மேலும் கீழுமாக அசைந்த ஒளித் தோற்றத்தைப் பதிவு செய்தனர். 1998 ஆம் ஆண்டில், ''ஹஸ்டாலன் தானியங்கி அளவீட்டு நிலையம்''  ஒன்று இந்த ஒளித்தோற்றத்தைப் பதிவு செய்வதற்காக, ஹஸ்டாலன் பள்ளத்தாக்கில் அமைக்கப்பட்டது.

பின்னர் இந்த ஒளித்தோற்றப்பாட்டை ஆய்வு செய்யும் அறிவியலாளர்கள் மற்றும் மாணவர்களை ஒன்றிணைப்பதற்காக நோர்வேயின் ஒஸ்ட்போல்ட் பல்கலைக் கழகக் கல்லூரியும், இத்தாலிய தேசிய ஆய்வு மன்றமும் இணைந்து EMBLA என்று பெயரிடப்பட்ட ஒரு திட்டம் மூலம் இந்த ஒளியை ஆய்வு செய்யத் தொடங்கினர். இதன்மூலம் விவரிக்கப்படாத ஒளிரும் தோற்றப்பாடுகளில் மின்காந்த நடத்தை ஆய்வு செய்யப்பட்டது.

## கருதுகோள்கள்
பலவகையான ஆராய்ச்சிகள் நடைபெற்று வருகின்றபோதிலும், இன்னமும் இந்த ஒளித்தோற்றபாட்டுக்கான முழுமையான, உறுதியான விளக்கம் கொடுக்கப்படவில்லை. பல கருதுகோள்கள் முன்வைக்கப்பட்டு ஆராயப்பட்டு வருகின்றன. வருங்காலத்தில் அதிநவீன கருவிகள் கொண்டு மேலும் உறுதியான விளக்கங்கள் கொடுக்கப்படலாம்.
* இந்த ஒளித் தோற்றப்பாட்டுக்கான ஒரு சாத்தியமான விளக்கமாக ஐதரசன், ஆக்சிசன், சோடியம் போன்ற வளிக்கூறுகளில் ஏற்படும் முழுமையாகப் புரியப்படாத ஒருவகை எரிதல் பண்பாக இருக்கலாம். அதிகளவிலான இசுக்காண்டியம் படிவுகள் கொண்ட ஹஸ்டாலன் பகுதியில் இந்த வளிக்கூறுகளின் அளவு அதிகமாக இருக்கிறது.

## மேற்கோள்கள்

பகுப்பு:ஒளியியல் தோற்றப்பாடுகள்
பகுப்பு:புவியின் தோற்றப்பாடுகள்
பகுப்பு:நோர்வேயின் புவியியல்
பிணைப்பு பிளவு

**பிணைப்பு பிளவு (Bond cleavage)  **என்பது வேதியியற் பிணைப்புகளின் பிளவைக் குறிக்கிறது.

பொதுவாக, பிணைப்பின் பிளவில் இரண்டு வகை காணப்படுகிறது: பிணைப்பின் பிளவு நடைபெறும் தன்மையை வைத்து  சீரான பிளவு மற்றும் சீரற்ற பிளவு என இருவகைப்படும்.

சீரான பிளவு அல்லது சமமான பிளவில் சகப் பிணைப்பில் காணப்படும் இரண்டு எதிர்மின்னிகள் உருவாகும் இரண்டு விளைபொருட்களிடையே சமமாகப் பகிரப்படுகிறது. ஆகவே, இந்த செயல்முறையானது, இச்செயல்முறையானது சமமான அல்லது சீரான பிளவு மற்றும் தனிஉறுப்பு பிளவு என அழைக்கப்படுகிறது.

சீரற்ற பிணைப்பு பிளவைப் பொறுத்தவரை, பிணைப்பானது, உண்மையில் பங்கிடப்பட்ட இணை எதிர்மின்னிகள் ஏதேனும் ஒரு பகுதிப்பொருளுடன் தங்கி விடுகின்றன. இந்தச் செயல்முறையானது அயனிப்பிளவு எனவும் சீரற்ற பிளவு எனவும் அழைக்கப்படுகிறது..

பிணைப்பு பிரிவு ஆற்றல் என்பது ஒரு வேதியியற் பிணைப்பினை சமமான அல்லது சீரான பிளவின் மூலமாக பிரிப்பதற்குத் தேவையான ஆற்றல் என்பதாகக் குறிப்பிடப்படுகிறது. உயிரிய வேதியியலில், பெரு மூலக்கூறுகளை  அவைகளுக்கிடையில் காணப்படும் அகப்பிணைப்புகளை உடைப்பது வளர்சிதை மாற்றம் என அழைக்கப்படுகிறது. பிணைப்புகளில் பிளவை ஏற்படுத்தும் நொதிகள் வினைகளி்ல் காரணியான நொதிகள் லையசேசுகள் என அழைக்கப்படுகின்றன. அவ்வாறாயின், ஆக்சிசனேற்றம் அல்லது ஒடுக்க வினைகளில் சற்று நீளமாக நடக்கிறது. இத்தகைய வினைகளில் அவை ஐதரோலேசசு மற்றும் ஆக்சிடோ ஒடுக்க வினைகள்  ஆகியவற்றால் முறையே ஐதரோலேசசுகள் மற்றும் ஆக்டிசிடோ ரெடக்டேசுகள் என அழைக்கப்படுகின்றன.

## மேற்கோள்கள்
வேதியியற் பிணைப்பு

பகுப்பு:வேதிப் பிணைப்பு
இமேக்சு

**இமேக்சு**(Emacs) என்பது லினக்சு வகைக் கணினிகளில் பயன்படுத்தப்படும், ஒரு உரைத்தொகுப்பி ஆகும். 1970ஆம் ஆண்டின் நடுவில், இதற்கான நிரலாக்கம் தொடங்கப்பட்டது. இதன் சிறப்புத்தன்மை யாதெனில், இதிலிருந்து பல இமேக் உரைத்தொகுப்பித் தோன்றல்கள் தோன்றியுள்ளன.  அதில் முக்கியமானது, குனூ இமேக் ஆகும். அது இன்றளவும் வளர்ந்து, மேம்படுத்தப்பட்டு வருகிறது. இதன் நிரலாக்கம் 10,000க்கும் மேற்பட்ட வரிகளைக்கொண்டிருந்தாலும், அவை பயனர்களால், ஒருங்கிணைக்கப்பட்டு, பெருமகட்டளைகளாக செவ்வனே இன்றளவும் இயக்கப்பட்டு வருகின்றன. இதைக்கற்பது சற்று கடினம் எனினும், இதன் பயன்பாடு அளப்பரியது.

## சிறப்பியல்புகள்
*  கட்டற்ற மென்பொருள் கோட்பாட்டின் தந்தையென அழைக்கப்படும் ரிச்சர்ட் ஸ்டால்மனால்உருவாக்கப்பட்டதாகும். 

* இம்மென்பொருளானது, குனூ பொதுமக்கள் உரிமம்(GPL) உரிமத்தின் கீழ் வெளிவந்த  முதல் மென்பொருள் ஆகும். இந்த உரிமத்தினையும், இந்த மென்பொருளையும் உருவாக்கியவர் இரிச்சர்ட் சுடால்மன் என்ற கணினியியல் அறிஞரே ஆவார்.

* இது வெறும் உரைதிருத்தி /உரைத்தொகுப்பி மட்டுமல்ல. அதையும் தாண்டிப் பலவற்றைச் செய்யவல்ல திறன்களைப் பெற்றுள்ளது. கிட்டத்தட்ட ஓர் இயங்குதளத்திற்கு இணையான மென்பொருள் எனலாம்.எழுத்துக் கோப்புகள் (text documents) தொடங்கி, நிழற்படக்கோப்பு வடிவங்கள் (JPEG, PNG), பிடிஎப் ஆவணங்கள் எனப் பல வகையான கோப்புகளையுத் கையாள வல்லதாகும். இவ்வகையானக் கோப்புகளைப் பார்ப்பதும், திருத்துவதும், இதன் சிறு பகுதி திறன் தான்.

* இதைக்கொண்டு மின்னஞ்சல் அனுப்பலாம், 'கிட்'களைக் (git-version control system) கையாளலாம், முனையத்தைப் (terminal) பயன்படுத்தலாம். மேலும் நாள்காட்டி, கணிப்பான்(calculator), விளையாட்டுகள் எனப் பல வசதிகளைப் பெற்றிருக்கிறது.

## பயன்படுத்தும் முறைமை

## மேற்கோள்கள்

## வெளியிணைப்புகள்
*கட்டற்ற உரிமத்தில் வெளிவந்துள்ள கணியம் இணைய இதழின் கட்டுரை

பகுப்பு:கட்டற்ற மென்பொருட்கள்
பகுப்பு:கட்டற்ற உரைத்தொகுப்பிகள்
எவ்கெனியா புகோசுலாவ்சுகாயா

**எவ்கெனியா யாகோவ்லேவ்னா புகோசுலாவ்சுகாயா** *(Yevgenia Yakovlevna Bugoslavskaya)* (21 திசம்பர் 1899 – 30 மே 1960) சோவியத் ஒன்றியக் காலத்து உருசிய வானியலாளர் ஆவார். இவர் வாழ்நால் முழுவதும் வானியலில் ஈடுபட்டார். இறுதியாக, இவர் மாஸ்கோ பல்கலைக்கழகத்தின் வானியல் பேராசிரியரானார்.

ஆங்கிலத்தில் இவரது மாற்றுப் பெயர் **Evgeniia Iakovlevna Bugoslavskaia** எனவும் வழங்கப்படுகிறது.

## வாழ்க்கை
இவர் மாச்கோவில் பிறந்தார். மாஸ்கோ புறநகர்ப் பகுதிகளில் வளர்ந்தார். இவர் இளமை முதலே வானியலில் ஆர்வம் கொண்டிருந்தார். இவரும் இவரது இரட்டைப் பிறப்பாகிய நடால்யாவும் தம் பதினாட்டைப் பருவத்திலேயே பலமுறை நாட்டுப்புறப் பல்கலைக்கழகங்களுக்கான மாஸ்கொ கழகத்தின் உலூப்யான்கா மாவட்ட்த்தில் அமைந்த வான்காணகத்துக்குச் சென்றுவந்துள்ளனர். இந்த வான்காணகம் பொதுமக்கள் கல்வி நோக்கில் அனைவருக்கும் திறந்து விடபாட்ட ஒன்றாகும். இவர் பியானோ வல்லுனரும் பாடகரும் கூட.

இவர் 1924 இல் மாஸ்கோ அரசு பல்கலைக்கழகத்தில் இளவல் பட்டம் பெற்றார். 1925 முதல் 1928 வரை அங்கு வானியல், புவியளக்கையியல் நிறுவனத்தில் வானியல் முதுவர் படிப்பை மேற்கொண்டார். இவர் 1928 முதல் 1932 வரை புவியளக்கை நிறுவனத்தில் பணிபுரிந்தார். இவர் 1932  இல் இருந்து சுட்டென்பர்கு வானியல் நிறுவனத்தில் பணிமேற்கொண்டார். இவர் 1934 இல் இருந்து மாஸ்கோ அரசு பல்கலைக்கழகத்தில் வானியலைக் கற்பித்து வந்தார். பின்னர், இவர் அங்கு 1949 இல் இருந்து பேராசிரியர் ஆனார்.

## வாழ்க்கைப்பணி

இவர் "ஒளிப்பட வானளவியல்" எனும் உருசியப் பாடநூலின் ஆசிரியர் ஆவார்.

வெள்ளிக்கோளின் குழிப்பள்ளம் ஒன்று இவரது நினைவாகப் *புகோசுலாவ்சுகாயா* எனப் பெயரிடப்பட்டுள்ளது.

## மேற்கோள்கள்

*Reports on Astronomy edited by Jacqueline Bergeron, Springer Science & Business Media, 2012 . Springer Science & Business Media, 2012. 
* Bronshten, Vitali A., and Mikhail M. Dagaev. Evgeniia Iakovlevna Bugoslavskaia. *In* Vsesoiuznoe astronomo-geodezicheskoe obshchestvo. Biulleten', no. 29 (36), 1961: 57–59. port.  QB1.V752, no. 29 (36)
* Bugoslavskaia, Evgeniia Iakovlevna. *In* Kolchinskii, Il'ia G., Alla A. Korsun', and Modest G. Rodriges. Astronomy; biograficheskii spravochnik. Izd. 2, dop. i perer. Kiev, Naukova dumka, 1986. p.&nbsp;58–59. port. QB35.K58 1986
* Evgeniia Iakovlevna Bugoslavskaia (1899–1960). *In* Astronomicheskii kalendar'. Peremennaia ch. vyp. 64; 1961. Moskva, Gos. izd-vo fiziko – matematicheskoi literatury, 1960. p.&nbsp;317–318. port.  QB9.A75, 1961

பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
பகுப்பு:உருசியப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:உருசியக் கல்வியியலாளர்கள்
பகுப்பு:1899 பிறப்புகள்
பகுப்பு:1960 இறப்புகள்
2,2-டைமெத்தில்பியூட்டேன்

**2,2-டைமெத்தில்பியூட்டேன்** *(2,2-Dimethylbutane)* என்பது C6H14 அல்லது (H3C-)3-C-CH2-CH3என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இதை எளிமையாக நியோயெக்சேன் என்ற பெயராலும் அழைப்பர். பக்கக் கிளையுள்ள எக்சேனின் மாற்றியங்களில், நான்கிணைய கார்பனும் ஒரு பியூட்டேன் முதுகெலும்பும் கொண்ட அடக்கமான ஒரு ஆல்கேனாக இது கருதப்படுகிறது. ஓர் அமில வினையூக்கியின் முன்னிலையில் 2.3-டைமெத்தில்பியூட்டேனை ஐதரோமாற்றியமாக்கல் வினை மூலம் 2.2-டைமெத்தில்பியூட்டேன் தயாரிக்கப்படுகிறது.
 
## மேற்கோள்கள்

பகுப்பு:ஆல்கேன்கள்
பகுப்பு:நீரகக்கரிமங்கள்
தரமணி (திரைப்படம்)

**தரமணி** (Taramani) ராம் இயக்கத்தில், டாக்டர் எல். கோபிநாத், ராம் தயாரிப்பில், ஆண்ட்ரியா,அஞ்சலி ஆகியோரின் நடிப்பில் வெளியாகியிருக்கும் தமிழ்த்திரைப்படம். இத்திரைப்படத்தின் படப்பிடிப்பு 2013ஆம் ஆண்டில் தொடங்கப்பட்டு, 2017 இல் திரையரங்குகளில் வெளியானது.

## நடிப்பு

*ஆண்ட்ரியா- ஆல்தெனா ஜான்சன் 
* அஞ்சலி-சௌம்யாவாக
* வசந்த் இரவி-பிரபுநாத்தாக
* அட்ரியன் நைட் ஜெஸ்ட்லி -அட்ரியனாக
* அழகம்பெருமாள் -பர்னபாசாக
* நிவாஸ் ஆதித்தன் - ஜேக்கப்பாக
*அபிசேக் டி. சா-அன்கிட்டாக
* ஜெ. சத்திஷ் குமார் - காவல் ஆணையராக
*லிசி ஆண்டனி- காவல் ஆணையரின் மனைவியாக
* சாரா ஜார்ஜ்- மீராவாக
* சோச்செல்லா பொட்கர் - மம்தாவாக
* ஃபுளோரசன்ட் பெரிரா - தேவாலய அருட்தந்தையாக
* சைலஜா

## கதை
சமூகத்தின் இரு நிலைகளில் உள்ள ஒரு ஆணுக்கும் பெண்ணுக்கும் ஏற்படும் காதலையும், அதன் விளைவாய் எழும் சிக்கலையும் உலகப் பொருளியல் பார்வையில் சொல்லும் படம்தான் தரமணி. இத்திரைப்படதில் இயக்குநர் ராம் நகர்மயமாக்கம், தொழில்மயமாக்கம், தகவல் தொழில்நுட்பப் புரட்சி என்னும் பெயரால் சென்னையின் அழக்கப்பட்ட புற நகரின் இயற்கைச்சூழல், அழிந்து பறவைகளின் புகலிடங்கள், துடுப்பாட்டத்தில் தோற்றால் கூட எல்லைக் கடலில் சுடப்படும் தமிழக மீனவர்கள், ஏழைகளுக்கு தீங்கு விளைவித்த பண மதிப்பிழப்பு, அலைபேசி சார் குற்றங்கள், வணிக நிறுவனத் தலைமைகளின் தீய எண்ணங்கள்... என்று நிகழ்காலத்தில் குரலாக இயக்குநர் ஒலித்துள்ளார்.

## இசை
யுவன் சங்கர் ராஜா இப்படத்தின் ஏழு பாடல்களுக்கு இசை, பின்னணி இசையமைத்துள்ளார். பாடல்களை நா. முத்துக்குமார் எழுதியுள்ளார்.

## மேற்கோள்கள்

## வெளி இணைப்புகள்
* 

பகுப்பு:2017 தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
விரேந்திரநகர்

**விரேந்திரநகர்** (**Birendranagar**) () மேற்கு நேபாளத்தின், கர்ணாலி பிரதேசத்தில் உள்ள சுர்கேத் மாவட்டத்தின் நிர்வாகத் தலைமையிட நகரமும், நகர்புற நகராட்சியும் ஆகும்.

நேபாள மன்னர் விரேந்திராவின் நினைவாக, இந்நகரத்திற்கு விரேந்திரநகர் எனப் பெயரிடப்பட்டது. நேபாளத்தில் திட்டமிட்டு நிறுவப்பட்ட முதல் நகரம் விரேந்திரநகர் ஆகும். 

சுர்கேத் சமவெளியில் அமைந்த விரேந்திரநகரத்தைச் சுற்றிலும் மலைகளால் சூழப்பட்டது. 

## அமைவிடம்
விரேந்திரநகர், நேபாளத்தின் மேற்கு வளர்ச்சி பிராந்தியம் மற்றும் மாநில எண் 6ன் நிர்வாகத் தலைமையிடம் ஆகும். 

## மக்கள் தொகையில்
2011 நேபாள மக்கள் தொகை கணக்கெடுப்பின் படி, விரேந்திரநகரின் மக்கள் தொகை  1,05,107 ஆகும். அதில் ஆண்கள் 52,990 ஆகவும்; பெண்கள் 52,117 ஆகவும் உள்ளனர். இந்நகரத்தில்  12,045 வீடுகள் உள்ளது. மக்கள் அடர்த்தி ஒரு சதுர கிலோ மீட்டருக்கு 429 பேர் வீதம் உள்ளனர்.  

இந்நகரத்தில் உள்ளூர் தாரு மக்கள் மற்றும் *ராஜ்கி மக்கள்*  வாழ்ந்தாலும், நேபாளத்தின் பிற பகுதியிலிருந்து குடியேறிய மக்கள் அதிகம் வாழ்கின்றனர்.

## தட்ப வெப்பம்
விரேந்திரநகரில் கோடைக்காலத்தில் பதிவான அதிகப்படியான வெப்பம், 5 மே 1999ல் பதிவான  41.8°C ஆகும். குளிர்காலத்தில் பதிவான குறைந்த அளவு வெப்பம், 9 சனவரி 2013ல் பதிவான - 0.7°C ஆகும். 

## உட்கட்டமைப்பு
விரேந்திரநகர், தைலேக் மாவட்டம், ஜாஜர்கோட் மாவட்டம் மற்றும் அச்சாம் மாவட்டங்களுக்கான  வணிக மையமாக விளங்குகிறது. 
  
விரேந்திரநகரத்தின் வானூர்தி நிலையம், தேசியத் தலைநகரமான காட்மாண்டு, சூம்லா, ஹும்லா, காளிகோட், முமு, டோல்பா மற்றும் பிற நகரங்களுடன் இணைக்கிறது.

இரத்தினா நெடுஞ்சாலை, விரேந்திரநகருடன் பேருந்து மூலம் காட்மாண்டு, பொக்காரா, பரத்பூர், தரண், விராட்நகர் போன்ற நகரங்களை இணைக்கிறது.

## கல்வி
விரேந்திரநகரில் உள்ள முக்கிய கல்வி நிலையம் மேற்கு மத்திய பல்கலைக்கழகம் ஆகும்.  

## மேற்கோள்கள்

## வெளி இணைப்புகள்
* https://web.archive.org/web/20070822223603/http://www.muannepal.org/resource-center/citizen_charter/Birendranagar_citizen_charter.pdf

பகுப்பு:நேபாள நகரங்கள்
பகுப்பு:கர்ணாலி பிரதேசம்
2,3-டைமெத்தில்பியூட்டேன்

**2.3-டைமெத்தில்பியூட்டேன்** *(2,3-Dimethylbutane)* என்பது C6H14 அல்லது (CH3)2CHCH(CH3)2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற நெடியற்ற நீர்மமான இச்சேர்மம் 57.9° செல்சியசு வெப்பநிலையில் கொதிக்கிறது. 

## மேற்கோள்கள்

பகுப்பு:ஆல்கேன்கள்
பகுப்பு:நீரகக்கரிமங்கள்
3-எத்தில்பெண்டேன்

**3-எத்தில்பெண்டேன்** *(3-Ethylpentane)* என்பது C7H16  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இந்த ஆல்கேன் கிளையுள்ள நிறைவுற்ற ஐதரோ கார்பன் ஆகும். எப்டேனில் காணப்படும் பல கட்டமைப்பு மாற்றியங்களில் இதுவும் ஒன்றாகும். நடுவில் உள்ள கார்பனுடன் இரண்டு கார்பன் கிளைகள் இணைந்திருக்கும் இச்சேர்மம் மொத்தமாக ஐந்து கார்பன் அணுக்களைக்  கொண்டுள்ளது. 

உதாரணமாக, 3-எத்தில்பெண்டேனிலிருந்து வருவிக்கப்படும் ஆல்ககாலான 3-எத்தில்பெண்டேன்-3-ஆல் ஒரு மூவிணைய ஆல்ககாலாகும் .. 

## மேற்கோள்கள்

பகுப்பு:ஆல்கேன்கள்
பகுப்பு:நீரகக்கரிமங்கள்
ஐசோசிடேன்

**ஐசோசிடேன்** *(Isocetane)* என்பது C16H34  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 2,2,4,4,6,8,8-எப்டாமெத்தில்நோனேன் என்ற பெயராலும் இதை அழைக்கிறார்கள். அதிகமான கிளைச் சங்கிலிகள் கொண்ட இச்சேர்மத்தை டீசல் எரிபொருளின் சிடேன் எண்ணை உறுதிப்படுத்தும் குறைவு அடிப்படை எண்ணாக இதைப் பயன்படுத்துகின்றனர் . ஐசோசிடேனின் சிடேன் எண் 15 ஆகும். சிடேன் எண் பூச்சியமாகக் கணக்கிடப்பட்ட 1-மெத்தில்நாப்தலீனை பயன்படுத்துவதில் உள்ள சிக்கல் மற்றும் அதிக விலை போன்ற காரணங்களால் ஐசோசிடேன் முக்கியத்துவம் பெறுகிறது . 
 
வேதியியல் விதிமுறைகளின் படி ஐசோ என்ற முன்னொட்டோடு வழங்கப்படும் ஐசோசிடேன் எனப்படும் இச்சேர்மத்தின் பெயர் 2-மெத்தில்பெண்டாடெக்கேன் என்ற சேர்மத்திற்கே ஒதுக்கப்படவேண்டும். இருப்பினும், சிடேனின் முக்கியமான மாற்றியமான  2,2,4,4,6,8,8-எப்டாமெத்தில்நோனேன் சார்பாக வரலாற்றில் இப்பெயர் பயன்படுத்தப்பட்டு வருகிறது.

## மேற்கோள்கள்

பகுப்பு:ஆல்கேன்கள்
ஐகோசேன்

**ஐகோசேன்** *(Icosane)* என்பது C20H42 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். எய்கோசேன் என்ற பெயராலும் அழைக்கப்படும் இந்த ஆல்கேன் 366,319 கட்டமைப்பு மாற்றியங்களைக் கொண்டுள்ளது. அதிகதீப்பற்றும் வெப்பநிலையைக் கொண்டிருப்பதால் பெட்ரோவேதியியல் தொழிற்துறையில் ஐகோசேன் சிறிதளவு மட்டுமே பயன்படுகிறது. நேர்-சங்கிலி அமைப்பு மாற்ரியமாகக் காணப்படும் என்- ஐகோசேன் மெழுகுவர்த்தி தயாரிக்கப் பயன்படும் பாரபின் மெழுகுகளில் காணப்படும் மிகச் சிறிய சேர்மமாகும்.  
 
ஐகோசேனின் அளவு, நிலை அல்லது வேதியியல்  செயலற்ற தன்மை ஆகியனவற்றால் இதை  ஆல்கேனின் பண்புகளில் இருந்து ஒதுக்கி வைப்பதில்லை.

ஐகோசேன் நிறமற்ற, முனைவுத் தன்மையற்ற ஒரு மூலக்கூறாகும். எரிதலைத் தவிர்த்து கிட்டத்தட்ட எந்த வினையையும் இது நிகழ்த்துவதில்லை. குறைவான அடர்த்தியும் தண்ணீரில் கரையாப் பண்பும் கொண்டதாக ஐகோசேன் உள்ளது. நீர் விலக்கு/ வாண்டர்வால்சு பிணைப்பு போன்ற வலிமையற்ற மூலக்கூற்றிடை பிணைப்புகளை மட்டுமே இது வெளிப்படுத்துகிறது.

மிதமான வெப்பநிலையில் நிலைமாறும் தன்மையைப் பெற்றிருப்பதால் ஐகோசேனை நிலைமாற்றும் பொருளாகப் பயன்படுத்துகின்றனர். இதன்மூலம் வெப்ப ஆற்றலை சேமிக்கவும் வெப்பநிலையை கட்டுப்படுத்தவும் முடியும்.

## பெயர்

ஐயுபிஏசி ஐகோசேன்  என்ற பெயரையும் அமெரிக்க வேதியியல் கழகம் எய்கோசேன்  என்ற பெயரையும் பரிந்துரைக்கின்றன.

## மேற்கோள்கள்

## புற இணைப்புகள்
* Icosane at Dr. Duke's Phytochemical and Ethnobotanical Databases

பகுப்பு:ஆல்கேன்கள்
2-மெத்தில்யெப்டேன்

**2-மெத்தில்யெப்டேன்** *(2-Methylheptane)* என்பது (CH3)2CH(CH2)4CH3 அல்லது C8H18   என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற, நெடியற்ற இந்நீர்மம் ஆக்டேனின் பக்கச் சங்கிலியுள்ள ஒரு மாற்றியமாகும். 
 
## மேற்கோள்கள்

## புற இணைப்புகள்
*
*Chemical and physical properties table 

பகுப்பு:ஆல்கேன்கள்
பகுப்பு:நீரகக்கரிமங்கள்
3-மெத்தில்யெப்டேன்

**3-மெத்தில்யெப்டேன்** *(3-Methylheptane)* என்பது CH3CH2CH(CH3)CH2CH2CH2CH3.  அல்லது C8H18  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இக்கட்டமைப்பில் ஒரு நான்கு வெவ்வேறு குழுக்களைப் பெற்ற ஒரு மையப்புள்ளி உள்ளது. இப்புள்ளி சிடீரியோ மையம் எனப்படுகிறது. நிறமற்ற, நெடியற்ற இச்சேர்மம் ஆக்டேனின் பக்கச் சங்கிலியுள்ள ஒரு மாற்றிய வடிவம் ஆகும். 
 
## மேற்கோள்கள்

## புற இணைப்புகள்
*Non-stereospecific oxidation of DL-3-methylheptane by aPseudomonas

பகுப்பு:ஆல்கேன்கள்
பகுப்பு:நீரகக்கரிமங்கள்
எக்சாடெக்கேன்

**எக்சாடெக்கேன்** *(Hexadecane)* என்பது C16H34  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சிடேன் என்றும் அழைக்கப்படும் இந்த ஆல்கேன் ஓர் ஐதரோ கார்பன் ஆகும். 16 கார்பன் அணுக்கள் கொண்ட சங்கிலி அமைப்பைக் கொண்டுள்ள இச்சேர்மத்தின் இரு முனைகளிலும் மூன்று ஐதரசன் அணுக்களும் மற்ற 14 கார்பன் அணுக்களுடன் இரண்டு ஐதரசன் அணுக்களும் இணைக்கப்பட்டுள்ளன. 

சிடேன் எண்ணையே சுருக்கமாக சிடேன் என்று அழைக்கின்றனர். டீசல் எரிபொருளின் வெடிக்கும் அளவு சிடேன் என்ற அலகால் அளவிடப்படுகிறது. அழுத்தத்தினால் சிடேன் எளிதாக தீப்பற்றும். இந்த காரணத்தால் இதனுடைய சிடேன் எண் 100 என நிர்ணயம் செய்யப்பட்டுள்ளது. இந்த அடிப்படையில் மற்ற எரிபொருள் கலைவகளுக்கு சிடேன் எண் வழங்கப்படுகிறது. 

வாகன எரிபொருள் திறனை அளவிட உதவும்  குறியீடான ஆக்டேன் எண்ணை மிகக் குறைவாகக் (<−30) கொண்டுள்ள எரிபொருள் சிடேனாகும். 

## இதையும் காண்க
*உயர் ஆல்க்கேன்கள்
*ஐசோசிடேன்

## மேற்கோள்கள்

## புற இணைப்புகள்
* Vapor pressure  and liquid density calculation
* Technique to determine hexadecane transfer

பகுப்பு:ஆல்கேன்கள்
டெட்ராடெக்கேன்

**டெட்ராடெக்கேன்** *(Tetradecane)* என்பது CH3(CH2)12CH3  அல்லது C14H30   என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற நெடியற்ற நீர்மமான டெட்ராடெக்கேனுக்கு 1858 கட்டமைப்பு மாற்றியங்கள் உள்ளன.

## இதையும் காண்க
*உயர் ஆல்க்கேன்கள் 

## மேற்கோள்கள்

## புற இணைப்புகள்
* Material Safety Data Sheet for Tetradecane 
* http://www.ars-grin.gov/cgi-bin/duke/chemical.pl?TETRADECANE 

பகுப்பு:ஆல்கேன்கள்
பகுப்பு:நீரகக்கரிமங்கள்
டெட்ராகோசேன்

**டெட்ராகோசேன்** *(Tetracosane)* என்பது C24H50  அல்லது H(CH2)24H  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். டெட்ராக்கோசேன் என்ற பெயராலும் அழைக்கப்படும் இச்சேர்மம் நிறமற்ற மெழுகுதன்மையான படிகங்களாகக் காணப்படுகிறது. டெட்ராகோசேனுக்கு 14,490,245 கட்டமைப்பு மாற்றியங்கள் உள்ளது . மேலும், 252,260,276 முப்பரிமான மாற்றியங்களும் டெட்ராகோசேனுக்கு உண்டு . பிற ஐதரோ கார்பன்களைப் போலவே இதனுடைய பெயரும் கிரேக்க சொல்லில் இருந்து வருவிக்கப்பட்டது ஆகும். இச்சேர்மத்தின் மூலக்கூறில் 24 கார்பன் அணுக்கள் உள்ளன என்பதே பெயரிடலுக்கு அடிப்படையாக அமைகிறது.

என்-டெட்ராகோசேன் எனப்படும் கிளைச்சங்கிலியற்ற நேர்டெட்ராகோசேன் ஈவங்கைட்டு என்ற கனிமத்தில் கிடைக்கிறது. செக் குடியரைச் சேர்ந்த கிழக்கு மொராவியாவின் கொன்மாவுக்கு அருகில் பக்நிக் கற்சுரங்கத்திலும், சைபீரியாவின் தங்குசுகா நதியின் தாழ்வான ஈவங்கைட்டு பிரதேசத்திலும் இக்கனிமம் கிடைக்கிறது. நிறமற்ற செதில்களாகக் காணப்படும் இது ஒளிரும் மஞ்சள்-ஆரஞ்சு நிறமுடையதாகவும் கிடைக்கிறது.
 
  

## மேற்கோள்கள்

## புற இணைப்புகள்
*NIST Entry

பகுப்பு:ஆல்கேன்கள்
பகுப்பு:நீரகக்கரிமங்கள்
பத்மாவதி காவியம்

**பத்மாவதி காவியம்**, 1540ல்  அவதி இராச்சியத்தைச் சேர்ந்த சூஃபி கவிஞரான மாலிக் முகமது ஜாயசி  என்பவர் அவதி மொழியில் எழுதினார். இக்காவியம் புனையபட்டது அன்றி, வரலாற்றுக் காவியம் அல்ல என்று சில வரலாற்று ஆய்வாளர்கள் கூறுகின்றனர்.

## காவியத்தின் சுருக்கம்

13ஆம் நூற்றாண்டில் மேவார் நாட்டு ராசபுத்திர மன்னர் ரத்தன் சிங், சித்தோர்கர் நாட்டின் இளவரசியான பத்மாவதியை திருமணம் செய்து கொள்கிறான்.

அதே காலகட்டத்தில், தில்லி சுல்தானகத்தில் கில்ஜி வம்சத்தை நிறுவிய ஜலாலுதீன் கில்ஜியை கொலைசெய்துவிட்டு, தானே தில்லி சுல்தானாகிறான் அலாவுதீன் கில்ஜி.  இந்நிலையில் மேவார் மன்னர் ரத்தன் சிங்கால், ஒரு தவறுக்காக நாடுகடத்தப்பட்ட ராஜகுரு ராகவ் சேத்தன், பழிவாங்கும் எண்ணத்தில் அலாவுதீன் கில்ஜியைச் சந்தித்து பத்மாவதியின் அழகைப் பற்றிச் சொல்கிறான்.

இதனால், மேவார் மீது படையெடுத்த அலாவுதீன் கில்ஜி, பத்மாவதியின் கணவரும், மேவார் நாட்டு மன்னருமான ரத்தன் சிங்கைச் சிறைப்பிடித்து தில்லி செல்கிறான். பின்னர் பத்மாவதி தில்லி சென்று சூழ்ச்சியால் ரத்தன்சிங்கை மீட்டுவருகிறாள்.

ஒரு முறை ரத்தன் சிங் மேவாரில் இல்லாத நேரத்தில் பத்மாவதியைக் கைப்பற்றி கட்டாயத் திருமணம் செய்ய விரும்புகிறான்  கும்பனேரின் அரசன் தேவ்பால். இதனைக் கேள்விப்பட்ட ரத்தன் சிங், தேவ்பாலுடன் மல்யுத்தத்தில் ஈடுபடுகிறான். மல்யுத்தத்தில் இருவருமே மடிகிறார்கள். எனவே பத்மாவதி ரத்தன் சிங்கின் சிதையில்  உடன்கட்டை ஏறி மடிகிறாள். இச்செய்தியறியாத அலாவுதின் கில்ஜி, பத்மாவதியை அடையும் நோக்கத்தோடு மீண்டும் மேவார் மீது படையெடுக்கிறான்.

அலாவுதீன் கில்ஜியின் படைகளுடன், ராஜபுத்திரப் படைகள் போரிட்டுக்கொண்டிருக்கும்போது, ராஜபுத்திரப் பெண்கள்  சித்தூர் கோட்டையில் கூட்டாக தீயில் விழுந்து மடிகிறார்கள். அலாவுதீன் கில்ஜி போரில் வென்றாலும், தான் நினைத்தது நடக்காமல் போகிறது என்பதே பத்மாவதி காவியத்தின் கதை.

## மரபுரிமை பேறுகள்
இக்காவியத்தை அடிப்படையாகக் கொண்டு பத்மாவத் என்ற பெயரில் திரைப்படம் வெளியாயிற்று.

## இதனையும் காண்க
* கூட்டுத் தீக்குளிப்பு
* ராணி பத்மினி
* பத்மாவத்

## மேற்கோள்கள்

## வெளி இணைப்புகள்
* மாலிக் முகமது ஜெய்ஸ் எழுதிய பத்மாவதி காவியத்தின் ஆங்கில மொழி பெயர்ப்பு

பகுப்பு:புனைவு
பகுப்பு:16-ஆம் நூற்றாண்டு நூல்கள்
டோமினோஸ் பீட்சா இன்க்.

**டோமினோஸ் இன்க்.** என்பது பீட்சாவை விற்கும் அமெரிக்க நிறுவனம். இந்த நிறுவனத் தலைமையகம் மிச்சிகனில் உள்ளது.  பீட்சா உள்ளிட்ட உணவுகளை அரை மணி நேரத்தில் வீட்டுக்கு வந்து தராதபட்சத்தில் இலவசமாக வழங்குகின்றனர்.

## உணவுப் பண்டங்கள்
விற்குமிடத்திற்கு ஏற்ப டாமினோசில் விதவிதமான உணவுகள் தயாரித்து விற்கப்படுகின்றன. இத்தாலிய உணவான பீட்சாவை முதன்மைப் பொருளாக விற்றாலும், கோழிக்கறியில் செய்யப்பட்ட உணவுகளும், பாஸ்டா, சாண்டுவிச்சு போன்றவற்றையும் விற்கின்றனர்.

## சான்றுகள்

## இணைப்புகள்

* 

பகுப்பு:உணவகங்கள்
பகுப்பு:நிறுவனங்கள்
கால்சி-சிலிக்கேட்டுப் பாறை

**கால்சி-சிலிக்கேட்டுப் பாறை** *(Calc–silicate rock)* என்பது பாறைகள் இருக்கும் நிலையிலிருந்து உருமாற்றம் அடைந்து உருவாகும் பாறை வகையாகும். டையோப்சைடு மற்றும் வோலாசுடோனைட்டு போன்ற சிலிக்கேட்டு கனிமங்கள் முதலியவை உற்பத்தியாகின்றன. கால்சி-சிலிக்கேட்டு தகடுகள் அல்லது நன்கு அரைக்கப்பட்ட தூள்,  தூய்மையற்ற சுண்ணாம்புக்குள் அல்லது தொல்லுயிர் பாறைகளுக்கு அருகிலுள்ள டோலமைட்டு அடுக்குகளுக்குள் இது தோன்றுகிறது..

## மேற்கோள்கள்

பகுப்பு:பாறையியல்
பகுப்பு:உருமாறிய பாறைகள்
குனூ இமேக்சு

**குனூ இமேக்சு**(GNU Emacs) என்பது லினக்சு வகைக் கணினிகளில் பயன்படுத்தப்படும், ஒரு உரைத்தொகுப்பி ஆகும். இது இமேக்சின் நிரல்களை அடிப்படையாகக் கொண்டும், பிற தனித்துவமான நிரல்தொகுப்புகளைக் கொண்டும் உருவாக்கப்பட்டது. இதனை உருவாக்கியவர் ரிச்சர்ட் ஸ்டால்மன் ஆவார். 20 மார்ச்சு 1985 ஆம் ஆண்டு முதல் பதிப்பு வெளியானது. கடைசியாக வந்த பதிப்பு 11 செப்டம்பர் 2017 வந்து, இத்திட்டம் இன்னும் உயிர்ப்புடன் விளங்குகிறது. தற்போதுள்ள உரைத்தொகுப்பிகளிலேயே, இது சிறப்பானதாகக் கருதப்படுகிறது. 

## மேற்கோள்கள்

பகுப்பு:கட்டற்ற மென்பொருட்கள்
பகுப்பு:கட்டற்ற உரைத்தொகுப்பிகள்
சுவாம்ப் தீவு

**சுவாம்ப் தீவு** *(Swamp Island)* அந்தமான் தீவுகளில் உள்ள ஒரு தீவாகும். இத்தீவு இந்தியாவின் ஒன்றியப் பகுதியான அந்தமான் நிக்கோபார் தீவுகளின் வடக்கு மற்றும் மத்திய அந்தமான் மாவட்டத்தின் நிர்வாக மாவட்டத்தைச் சேர்ந்தது ஆகும். போர்ட் பிளேயருக்கு வடக்கே 140 கிலோமீட்டர் தொலைவில் (87 மைல்) சுவாம்ப் தீவு அமைந்துள்ளது.

## புவியியல்

சிடீவார்ட் சவுண்டு தீவுகள் என்ற தீவுக் கூட்டத்திற்குச் சொந்தமான இத்தீவு எக் தீவிற்கு மேற்கே அமைந்துள்ளது.

## நிர்வாகம்

அரசியல் ரீதியாக திக்லிபூர் தாலுக்கா நிர்வாகத்தின் கீழுள்ள ஒரு பகுதியாக சுவாம்ப் தீவும் அதனுடன் உள்ள சிடீவார்ட் சவுண்டு குழு தீவுகளும் இயங்குகின்றன.

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
பகுப்பு:வடக்கு மற்றும் மத்திய அந்தமான் மாவட்டம்
2-மெத்தில்பெண்டேன்

**2-மெத்தில்பெண்டேன்** *(2-Methylpentane)* என்பது C6H14  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஐசோயெக்சேன் என்ற பெயராலும் இச்சேர்மம் அறியப்படுகிறது. பெண்டேன் சங்கிலியில் மெத்தில் குழுவானது இரண்டாவது கார்பன் அணுவுடன் பிணைக்கப்பட்டுள்ள 2-மெத்தில்பெண்டேன்  எக்சேனின் கட்டமைப்பு மாற்றியம் ஆகும். 

## இதையும் காண்க
*பல்லினபல்லாக்சோ அமிலம்

## மேற்கோள்கள்

பகுப்பு:ஆல்கேன்கள்
பகுப்பு:நீரகக்கரிமங்கள்
அல்லீன் ஆக்சைடு

**அல்லீன் ஆக்சைடு** *(Allene oxide)* என்பது கரிம வேதியியல் சேர்மமான அல்லீனின் ஒரு ஈபாக்சைடு ஆகும். அல்லீன் ஆக்சைடின் மூலச் சேர்மம் CH2=C(O)CH2 (சிஏஎசு எண் 40079-14-9) ஓர் அரிய மற்றும் வினைத்திறன் மிக்கதாகக் கருதப்படும் கருத்தியல் சேர்மமாகும். குறிப்பிட்ட சில அல்லீன் ஆக்சைடுகள்  தனிமைப்படுத்தலுக்கு கொள்ளிடப் பாதுகாப்பு தேவைப்படுகிறது. இத்தகைய சில வழிப்பொருட்களை அல்லீன்களை பெர் அசிட்டிக் அமிலம் சேர்த்து ஈபாக்சினேற்றம் செய்வதன் மூலம் தயாரிக்கமுடியும். அல்லீன் ஆக்சைடுகள் வளையபுரோப்பனோன்களாக மறுசீராக்கல் அடைகின்றன. 

செயற்கை அல்லீன் ஆக்சைடுகளின் மறைபொருள் தன்மை அசாதாரணமாக இருந்தபோதிலும், அல்லீன்  ஆக்சைடுகளின் தோற்றம்  இயற்கையாகவே நிகழ்கின்றன. தாவர உண்ணிகளால் தாக்கப்படும் சில தாவரங்களை பாதுகாக்கும் வேதியியல் பாதுகாப்புப் பொருட்களில் இவை இடைநிலைப் பொருள்களாக உள்ளன. குறிப்பாக அல்லீன்-ஆக்சைடு சிந்தேசு நொதிக்கு லினோலெனிக் அமிலத்தின் ஐதரோபெராக்சைடு தளப்பொருளாக உள்ளது. இறுதியாக விளையும் அல்லீன் ஆக்சைடு, அல்லீன் ஆக்சைடு சைக்ளேசினால் யாசுமோனிக் அமிலமாக மாற்றப்படுகிறது. 

 

## மேற்கோள்கள்

பகுப்பு:எப்பாக்சைடுகள்
பகுப்பு:ஆல்க்கீன்கள்
எப்டாடெக்கேன்

**எப்டாடெக்கேன்** *(Heptadecane)* என்பது C17H36  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இந்த ஆல்கேன் ஓர் ஐதரோ கார்பன் ஆகும். கருத்தியலாகச் சாத்தியமுள்ள 24894 கட்டமைப்பு மாற்றியங்களில் ஒன்றாகவும் அல்லது அவற்றின் கலவையாகவும் கருதப்படுகிறது. 

கிளைகளற்ற நேரியலான மாற்றியம் என்-எப்டாடெக்கேன் என்ற பெயரால் அழைக்கப்படுகிறது. இதன் வேதிவாய்ப்பாடு CH3(CH2)15CH3 ஆகும். ஐயுபிஏசி பெயரிடும் முறையில் பொதுவாக இச்சேர்மம் எப்டாடெக்கேன் என்று பெயரிடப்படுகிறது. 

ஏனென்றால் மற்ற மாற்றியங்கள் சிறிய ஆல்கேன்களின் ஆல்கைல் பதிலீட்டு வடிவங்களாக பெயரிடப்பட்டு நோக்கப்படுகின்றன. கிளைச்சங்கிலி கொண்ட எளிய அடக்கமான மாற்றியமாக டெட்ரா-டெர்ட்-பியூட்டைல்மெத்தேன் கருதப்படுகிறது என்றாலும் இடத்தடங்கல் காரணமாக இதனுடைய இருப்பு சாத்தியமற்றதாக உள்ளது. உண்மையில் இதுவே சாத்தியமில்லாத சிறிய ஆல்கேன் ஆகும்.

## மேற்கோள்கள்

   
## புற இணைப்புகள்
* List of plant species containing heptadecane, Dr. Duke's Phytochemical and Ethnobotanical Databases

பகுப்பு:ஆல்கேன்கள்
ஆல்பா-ஒலிபீன்

**ஆல்பா-ஒலிபீன்கள்** *(Alpha-olefins)* என்பவை CxH2x என்ற பொது வாய்ப்பாட்டைக் கொண்ட கரிமச் சேர்மங்கள் ஆகும். ஆல்க்கீன்களான இவற்றை α-ஒலிபீன்கள் என்றும் எழுதுவர். இக்குடும்பத்தைச் சேர்ந்த சேர்மங்களில் இரட்டைப் பிணைப்பானது ஆல்பா நிலையில் அல்லது முதன்மை நிலையில் காணப்படும். இரட்டைப் பிணைப்பின் இந்த இருப்பிடம் சேர்மத்தின் வினைத்திறனை அதிகரிக்கிறது என்பதோடு பலவிதமான பயன்பாடுகளுக்கும் காரணமாகிறது. 

## வகைப்பாடு

ஆல்பா ஒலிபீன்கள் நேரியல் ஆல்பா ஒலிபீன்கள், கிளைச்சங்கிலி ஆல்பா ஒலிபீன்கள் என்ற இரண்டு வகைகளாக வகைப்படுத்தப்படுகின்றன. சேர்மத்தின் இரண்டாவது கார்பன் (வினைலிடின்) அல்லது மூன்றாவது கார்பனுடன் கிளைச்சங்கிலி இணைப்புள்ள ஆல்பாஒலிபீன் சேர்மத்தின் வேதிப்பண்புகள் நேரியல் ஆல்பா ஒலிபீனின் வேதிப்பண்புகளிலிருந்தும் நான்காவது கார்பன் மற்றும் அதற்கடுத்த கார்பன் அணுக்களில் கிளைச்சங்கிலி ஆல்பா ஒலிபீன்களின் வேதிப்பண்புகளிலிருந்தும் குறிப்பிடத்தக்கவகையில் மாறுபடுகின்றன. 
 
## உதாரணங்கள்

நேரியல் ஆல்பா ஒலிபீனுக்கு உதாரணமாக புரோப்பீன், 1-பியூட்டீன், 1-டெசீன் ஆகியனவற்றைக் கூறலாம்..
கிளைச்சங்கிலி ஆல்பாஒலிபீனுக்கு ஐசோபியூட்டைலீன் சேர்மத்தை உதாரணமாகக் கூறலாம். 

## மேற்கோள்கள்

பகுப்பு:ஆல்க்கீன்கள்
1-பியூட்டீன்

**1-பியூட்டீன்** *(1-Butene)* என்பது C4H8  அல்லது CH3CH2CH=CH2  என்ற மூலக்கூற்று வாய்ப்பாட்டைக் கொண்ட கரிமச்சேர்மமாகும். நேரியல் ஆல்பா ஒலிபீனுக்கு உதாரணமான இச்சேர்மம் பியூட்டீனின் மாற்றியங்களில் ஒன்றாகும். எளிதில் தீப்பற்றக்கூடியதாகவும், எளிதில் ஒடுக்கமடையும் வாயுவாகவும் 1-பியூட்டீன் திகழ்கிறது. 

## வினைகள்

தன்னளவில் 1-பியூட்டீன் நிலைப்புத்தன்மை கொண்டிருக்கிறது. ஆனால் உடனடியாக பாலிபியூட்டீனாக பலபடியாகிறது. நேரியல் குறை-அடர்த்திபாலியேத்திலீன் போன்ற சிலவகையான பாலியெத்திலீன்களை தயாரிப்பதற்கு உதவும் இணை ஒருபடியாகப் பயன்படுவது 1-பியூட்டீனின் முக்கியமான பயனாகும். பாலிபுரோப்பைலீன் பிசின்கள், பியூட்டைலீன் ஆக்சைடு, பியூட்டனோன் போன்ற கரிமச் சேர்மங்கள் தயாரிக்க உதவும் முன்னோடிச் சேர்மமாகவும் இது பயன்படுகிறது
.

## பேரளவில் தயாரித்தல்

சுத்திகரிக்கப்படாத C4 சேர்மங்களை பிரித்தெடுக்கும் முறையிலும், எத்திலீனை இருபடியாக்கம் செய்தும் 1-பியூட்டீன் பேரளவில் தயாரிக்கப்படுகிறது. முதல் தயாரிப்பு முறையில் 1-பியூட்டீன் மற்றும் 2-பியூட்டீன் சேர்மங்களின் கலவை கிடைக்கிறது. இரண்டாவது தயாரிப்பு முறையில் விளிம்பு நிலை ஆல்க்கீன் மட்டுமே கிடைக்கிறது. இதனைக் காய்ச்சி வடித்து அதி தூய 1-பியூட்டீன் தயாரிக்கப்படுகிறது. 2011 ஆம் ஆண்டில் 12 பில்லியன் கிலோகிராம் 1-பியூட்டீன் தயாரிக்கப்பட்டதாக ஒரு மதிப்பீடு தெரிவிக்கிறது

## இவற்றையும் காண்க
*இருபடிச் சேர்மம்
*ஆக்டீன்
## மேற்கோள்கள்

## புற இணைப்புகள்
*http://www.c-f-c.com/specgas_products/1-butene.htm 

பகுப்பு:ஆல்க்கீன்கள்
ஆக்டீன்

**ஆக்டீன்** *(Octene)* என்பது C8H16  என்ற மூலக்கூற்று வாய்ப்பாட்டைக் கொண்ட ஒரு கரிமச் சேர்மமாகும். இது ஆல்க்கீன் என்ற வகைப்பாட்டில் இடம்பெறுகிறது. மாற்றியச் சேர்மத்திம் கார்பன் சங்கிலியில் இரட்டைப் பிணைப்பின் அமைவிடம் மற்றும் வடிவியலைப் பொருத்து ஆக்டீனுக்கு பல்வேறு எண்னிக்கையில் மாற்றியங்கள் உண்டாகின்றன. 

ஆக்டீனின் மிக எளிய மாற்றியம் 1-ஆக்டீன் ஆகும். இந்த ஆல்பா-ஒலிபீன் இணை-ஒருபடியாகக் கரைசல் பலபடியாக்கச் செயல்முறையில் பாலியெத்திலீன் தயாரிக்க பயன்படுத்தப்படுகிறது. ஆக்டீனின் பயனுள்ள பல கட்டமைப்பு மாற்றியங்கள் ஐசோபியூட்டீன் மற்றும் 1-பியூட்டீன் ஆகியனவற்றை இருபடியாக்கம் செய்வதன் வழியாகத் தயாரிக்கப்படுகின்றன. இக்கிளைச் சங்கிலி ஆல்க்கீன்கள் பீனால்களை ஆல்கைலேற்றும் முறையில் அழுக்கு நீக்கிகள் தயாரிப்பதற்கான முன்னோடிச் சேர்மங்களைத் தருகின்றன.

## மேற்கோள்கள்

பகுப்பு:நீரகக்கரிமங்கள்
பகுப்பு:ஆல்க்கீன்கள்
பகுப்பு:ஒற்றைப்படிகள்
நியோயெக்சீன்

**நியோயெக்சீன்** *(Neohexene)* என்பது C6H12  அல்லது (CH3)3CCH=CH2  என்ற மூலக்கூற்று வாய்ப்பாட்டைக் கொண்ட ஒரு கரிமச் சேர்மமாகும். இது ஆல்க்கீன் என்ற வகைப்பாட்டில் இடம்பெறுகிறது. நிறமற்ற நீர்மமான இச்சேர்மத்தின் பண்புகள் பிற எக்சீன்களின் பண்புகளை ஒத்துள்ளன. வர்த்தக ரீதியில் செயற்கை கத்தூரி வாசனை திரவியங்கள் தயாரிப்பில் இதுவொரு முன்னோடிச் சேர்மமாகப் பயன்படுகிறது. 

## தயாரிப்பு

டை ஐசோபியூட்டீனை எத்தினோபகுப்பு வினைக்கு உட்படுத்தி நியோயெக்சீன் தயாரிக்கப்படுகிறது :
:(CH3)3C-CH=C(CH3)2  +  CH2=CH2  →   (CH3)3C-CH=CH2  +  CH2=C(CH3)2.

## வினைகள்

பாராசைமீன் உடன் வினைபுரிந்து செயற்கை கத்தூரி தயாரிப்பதற்கான கட்டுறுப்புகளைக் கொடுக்கிறது.
 C-H பிணைப்பு செயலூக்க ஆய்வில் நியோயெக்சேன் பெரும்பாலும் ஐதரசன் ஏற்பியாகப் பயன்படுத்தப்படுகிறது . 

## மேற்கோள்கள்

பகுப்பு:ஆல்க்கீன்கள்
கீத்தர் கூப்பர்

thumb

பேரா **கீத்தர் அனிதா கூப்பர்** *(Heather Anita Couper)*, CBE, BSc, DSc (Hon), DLitt (Hon), FInstP, CPhys, FRAS (பிறப்பு: 2 ஜூன் 1949), ஒரு பிரித்தானிய வானியலாளரும் அறிவியல் பரப்புரையாளரும் 1984 முதல் 1986 வரை பிரித்தானிய வானியல் கழகத்தின் தலைவரும் ஆவார்.

## இளமை

## வாழ்க்கைப்பணி

### வானொலி ஒலிபரப்பு

## தேர்ந்தெடுத்த நூல்தொகை
டேவிட் பெல்காமுடன் இணைந்து எழுதியது: 
* *The Universe: A Three-Dimensional Study* (pop-up book), 1985,  Random House, 

நிகேல் கென்பெசுட்டுவுடன் இணைந்து எழுதியவை:
* *Space Frontiers*, Woodpecker, 1978, 
* *The Restless Universe*, 1982, George Philip, 
* *Astronomy*, 1983, Franklin Watts 
* *Physics*, 1983, Franklin Watts, 
* *The Planets*, 1985, Pan 
* *The Sun* (Space Scientist), 1986/7, Franklin Watts  UK  US
* *The Moon* (Space Scientist), 1986/7, Franklin Watts  UK  US
* *Galaxies and Quasars* (Space Scientist), 1986/7, Franklin Watts  UK  US
* *Telescopes and Observatories* (Space Scientist), 1986/7, Franklin Watts  UK  US
* *Spaceprobes and Satellites* (Space Scientist), 1986/7, Franklin Watts  UK  US
* *The Stars*, 1988, Pan, 
* *The Space Atlas*, 1992, 
* *How the Universe Works*, 1994, Dorling Kindersley, 
* *Black Holes*, 1996, Dorling Kindersley, 
* *Les trous noirs*, 1996, 
* *Le big bang*, 1997, 
* *Is Anybody Out There?*, 1998, 
* *To the Ends of the Universe*, 1998, 
* *DK Space Encyclopedia*, 1999, 
* *L'univers*, 1999, 
* *Universe*, 1999, 
* *Universe*, 2001, 
* *L'encyclopédie du ciel et de l'espace*, 2001, 
* *Extreme Universe*, 2001, 
* *Mars*: The Inside Story of the Red Planet, 2001, 
* *L'encyclopédie du ciel et de l'espace*, 2003, 
* *Atlas jeunesse du ciel et de l'espace*, 2003, 
* *Encyclopedia of Space*, 2003, 
* *How It Works*: How the Universe Works, 2004, 
* *The Story of Astronomy*: How the universe revealed its secrets, 2007, 
* *The History of Astronomy*, 2007, 
* *The History of Astronomy*, 2009, 
* *The Story of Astronomy*: How the universe revealed its secrets, 2011, 
* *Philips Stargazing 2015*, 2014, 
* *The Astronomy Bible: The Definitive Guide to the Night Sky and the Universe*, 2015, 
* *The Astronomy Bible*: (Octopus Bible Series, 2015, 
* *Philips Stargazing 2016*, 2015, 
* *The Secret Life of Space*, 2015, 

## மேற்கோள்கள்

## வெளி இணைப்புகள்

*Heather Couper's website
*Radio 4 ''Cosmic Quest'' 2008
*IMDb

பகுப்பு:1949 பிறப்புகள்
பகுப்பு:பிரித்தானிய வானியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:வாழும் மக்கள்
பகுப்பு:பெண் வானியலாளர்கள்
பகுப்பு:பிரித்தானிய இயற்பியலாளர்கள்
பகுப்பு:பெண் இயற்பியலாளர்கள்
சீரியம்(III) கார்பனேட்டு

**சீரியம்(III) கார்பனேட்டு** *(Cerium(III) carbonate)* என்பது  Ce2(CO3)3 என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். சீரியம்(III) நேர்மின் அயனிகளும் கார்பனேட்டு எதிர்மின் அயனிகளும் சேர்ந்து இவ்வுப்பு உருவாகிறது. இதனுடைய தூய வடிவம் இயற்கையில் இருப்பதாக இதுவரை உறுதிப்படுத்தப்படவில்லை. ஆனால் சீரியத்தைக் கொண்டிருக்கும் கார்பனேட்டுகள், குறிப்பாக பாசிட்னசைட்டு குழு கனிமங்கள் மோனசைட்டுடன் சீரியத்தின் தாதுவாகக் கிடைக்கிறது.

## மூலக்கூறு எடை

சீரியம்(III) கார்பனேட்டு சேர்மத்தின் மூலக்கூற்று எடை 460.2587 கி/மோல் ஆகும்.

## வெவ்வேறு பெயர்கள்

ஐயுபிஏசி முறையில் இதற்கு சீரியம் டிரைகார்பனேட்டு என்று பெயராகும். டைசீரியம் டிரைகார்பனேட்டு, சீரியம்(III) கார்பனேட்டு, சீரியம் கார்பனேட்டு, சீரசு கார்பனேட்டு, டைசீரியம்(3+) அயனி டிரைகார்பனேட்டு என்பன இதன் வேறு வேதியியல் பெயர்களாகும்.

## பயன்

சீரியம்(III) குளோரைடு தயாரிப்பில் சீரியம்(III) கார்பனேட்டு பயன்படுகிறது. மேலும் வெள்ளொளிர் விளக்குகளிலும் இதைப் பயன்படுத்துகின்றனர்.

## மேற்கோள்கள்

பகுப்பு:சீரியம்(III) சேர்மங்கள்
பகுப்பு:கார்பனேட்டுகள்
ஓநாய் சிலந்தி

**ஓநாய் சிலந்திகள்** (*wolf spiders*) லைக்கோசிடே குடும்பத்தைச் சார்ந்தவை. பண்டைய கிரேக்க வார்த்தையான "λύκος" இன் பொருள் "ஓநாய்". இவை வலிமையான மற்றும் சுறுசுறுப்பான வேட்டையாடும் திறனுடன், சிறந்த கண் கூர்மையையும் கொண்டவை. இவை பெரும்பாலும் தனிமையில் வாழ்தலையும் மற்றும் தனியாக வேட்டையாடுவதையுமே விரும்புகின்றன. வலைகள் பின்னுவதில்லை. ஓநாய் சிலந்திகள் "பண்ணை வலை சிலந்திகள்" (பிசாரிடே குடும்பம்) போலவே இருக்கும், ஆனால் ஓநாய் சிலந்திகள் தங்கள் முட்டைகளை தங்கள் உடம்பிலுள்ள பைகளில் வைத்துக்கொள்ளும். முட்டையிலிருந்து குஞ்சுகள் வெளிவந்ததும்,இவை தன்குஞ்சுகளை தனியே விடாமல் அவற்றை சில நாட்களுக்கு தன்னுடனே வைத்து அடைகாக்கின்றன. சில நாட்கள் அடைகாத்த பின் அந்த தாய் சிலந்தி இறந்து விடுகின்றது. பின் அந்த குஞ்சுகள் அனைத்தும் அதன் தாய் சிலந்தியை உண்கின்றன.

## கண்கள் அமைப்பு
ஓநாய் சிலந்தி எட்டு கண்களையுடையவை. அவற்றில் பெரியதாக உள்ள இரண்டு கண்களே முக்கியமானவை.

## உசாத்துணைகள்
* (2008): The world spider catalog, version 8.5. *American Museum of Natural History*.

## வெளி இணைப்புகள்

*Wolf Spider Fact Sheet highlights prevention tips as well as information on habits, habitat and health threats
*Wolf Spider Website Comprehensive site with info on a range of subject, from habitat, to life-cycle, to myths and facts about bites. Includes videos of Wolf Spiders in the wild and captivity

பகுப்பு:சிலந்திகள்
தங்குதன்(VI) ஆக்சிடெட்ராபுளோரைடு

**தங்குதன்(VI) ஆக்சிடெட்ராபுளோரைடு***(Tungsten(VI) oxytetrafluoride)* என்பது WOF4  என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மம் ஆகும். புளோரினுடன் தங்குதன் டிரையாக்சைடு சேர்த்து வினைபுரியச் செய்தால் தங்குதன்(VI) ஆக்சிடெட்ராபுளோரைடைத் தயாரிக்க முடியும் .  

## மேற்கோள்கள்

பகுப்பு:ஆக்சைடுகள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:தங்குதன் சேர்மங்கள்